SPRÁVA ZO ZAHRANIČNEJ PRACOVNEJ CESTY    18   /2017

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.2. 2017 (8:01) – 28. 2. 2017 (23:59), 
cesta bola prerušená 14.2.2017. do 19.2.  2017
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci február 2017 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2017. Od toho sa odvíjali aktivity a pracovná náplň, ktorú som počas ZPC v mesiaci január 2017 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci február 2017 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Zasadnutie skupiny IGLO  bolo venované  programu ERC, ktorý prezentovala Maarja Andjaan ERCEA, ktorá nás informovala  o výskumných novinkách programu, ERC skupiny, implementačných dohodách s tretími krajinami, prezentovala informácie o Európskej výskumnej rade (ERC) v neformálnych pracovných skupinách (INCO), ako fungujú implementačné dohody, medzinárodná spolupráca, čo je ERC (Program založený H2020 s rozpočtom cez 13 mld euro pre obdobie  (2014-2020), ako pracuje atď. 
Zmeny oproti pôvodnému programu: tri hlavné schémy, jedna výzva za rok, veľmi dôležité v kontexte medzinárodných vzťahov, výskumníci môžu pracovať na rôznych miestach, ak si to želajú, bude prístupné aj pre tímy mimo Európy, bude poskytovať start –up financovania pre výskumníkov, aby sa presťahovali do Európy, zvyšovať zapojenie výskumníkov v  H2020,  viac na  erc.europa.eu/implementing-arrangements.
Diskusie bola o možnostiach vylepšenia a zvýšenie povedomia a informovanosti o tejto príležitosti medzi výskumníkmi, ďalšia výzva sa otvorí v októbri 2017 (výzva pre prejavenie záujmu o zapojenie do ERC)
Konferenciu Spreading Excellence and Widening Participation in the FP9 otvoril vedúci poľskej kancelárie  Jan Krzysztof Frąckowiak.  Hlavnými rečníkmi bol  D. Corpakis, ktorý sa vo svojej prezentácii venovanej budúcnosti nástrojov Horizontu 2020 v poslednej jeho časti a   v následnému rámcovému programu (FP9) a predstavil problematiku rozširovania účasti a šírenie excelencie v širšom kontexte. Hovoril predovšetkým o úlohe  ekonomík v globalizovanom svete a tlaku ktorý je vyvíjaný v  globálnej súťaží na národné systémy VaVaI. V európskom kontexte potom hovoril o tzv. "Dobiehajúcich" ekonomikách (catching-up economies) a o stratégiách pre vyrovnanie sa s vyspelejšími krajinami. Nástroje widespread označil za jednu z dôležitých inštitucionálnych stratégií v tomto zmysle. Zdôraznil však, že na hodnotenie vplyvov týchto nástrojov v rámci prebiehajúceho strednodobého hodnotenia H2020 je príliš skoro, vplyvy možno očakávať v horizonte najmenej piatich rokov od spustenia.
Ďalšou rečníčkou bola Jana Kolar, ktorá vo svojej prezentácii definovala problém súčasnej situácie a zaoberala sa budúcnosťou rámcového programu (FP9) Poukázala na problematiku , kde je evidentné nedostatočné investovanie do výskumu krajín, a teda tiež nedosahujú najlepšie výsledky . Zdôraznila priamu úmeru medzi investíciami do rozvoja a inovácií a zlepšením postavenia krajiny na trhu. Problém vidí predovšetkým v neprístupnosti už funkčných pracovných a výskumných sietí pre nových žiadateľov, v rozdielnych mierkach národnej a európskej úrovne úspechu a v celkovej politike VaVaI. Riešením sú nástroje widespread v kombinácii s nástrojmi mimo rámec FP a synergie H2020 a štrukturálnych fondov. Politicky kontroverzným návrhom riešenia je "Kritérium medzinárodná diverzifikácia, ktoré by uprednostnilo, v prípade rovnosti kvality návrhu, projekty menej zapojených krajín na programe. Docielilo by sa tým narušeniu starých uzavretých
štruktúr.
Vo februári som sa zúčastnila aj konferencie na vysokej úrovni European Industry day. Brusel, hlavné mesto Európy, bolo posledný februárový deň dejiskom konferencie pod názvom EUROPEAN INDUSTRY DAY.
Svetový  priemysel prechádza zmenami a to vďaka veľmi rýchlo vyvíjajúcim sa technológiám  Vývoj priemyselných aktivít je charakterizovaný digitalizáciou procesov, čistou a obehovou technológiu a ekonomikou samozrejme aj lepšiu súčinnosť v sektore služieb.  Zastupcovia tradičných ale aj nových odvetví priemyslu prezentovali svoje názory a výhľady na budúce smerovanie európskeho priemyslu.  Významní podnikatelia, inovátori, zástupcovia MSP sa na pódiu striedali s politickými špičkami v tomto sektore a spoločne tak prispeli k diskusii o budúcnosti európskeho priemyslu.
Konferencia chcela nájsť relevantne odpovede na otázky ako sú:

Ako budú ľudia hľadať svoje  miesto v novej priemyselnej revolúcie?
Aká je úloha regionálnych ekosystémov pre priemyselné transformácie?
Aké sú kľúčové technológie pre budúcnosť priemyslu?
Čo bolo dosiahnuté zaradením európskeho priemyslu do politiky konkurencie schopnosti. 

V mesiaci február agentúra SwissCore zorganizovala IGLO OPEN special, kde študent MAx de Boer prezentoval zaujímavé štatistické výsledky jeho výskumného projektu tykajúceho sa H 2020 a hlavne jeho strednodobého hodnotenia. Max de Boer analyzoval pozície 40 stakeholderov a snažil sa na základe ich odpovedí dať odporúčania k nasledujúcemu programu FP9.
Počas mesiaca február som sa venovala aj príprave tréningu projektových manažérov. Cieľom toho podujatia je poskytnúť účastníkom detailnejšie informácie o pracovnom programe Horizont 2020 na najbližšie obdobie, získať informácie o tvorbe a celom procese prípravy pracovného programu, vrátane dôležitých aktérov, ktorí vstupujú do prípravy, o hodnotení projektov, ale aj o fungovaní Horizontu 2020 všeobecne. Tréning poskytne tiež informácie v oblasti ochrany práv duševného vlastníctva, otvoreného prístupu k výsledkom projektov. Počas tréningu, účastníci podujatia, budú môcť získať užitočné kontakty na pracovníkov EK, ale aj ostatných stakeholderov, ktorí pôsobia v Bruseli. Tréning je  určený pre projektových manažérov ktorí majú základné poznatky o programe a skúsenosti s jeho fungovaní, majú jasný zámer aktívne participovať v Horizonte 2020 alebo už participovali a majú motiváciu a ambície zvýšiť tak svoje šance na úspech.

Prevádzkovanie informačného portálu

Počas mesiaca február som pridávala informácie, výzvy, aktuality a podujatia na SLORD webovú stránku. 

Organizačná a administratívna činnosť v SLORD
 
V mesiaci február  som zabezpečovala bežné činnosti súvisiace s chodom kancelárie.

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Február 2017	
Dátum	Čas	Miesto	Účastník (SLORD)	Účastníci	Podujatie	
1.2. 2017	9.30-17.00	Brusel	Soňa Pallayová, 		Programový výbor NMBP	
7. 2. 2017	11.00-13.30	Brusel	Soňa Pallayová, Terézia Lesayová
		IGLO OPEN	
9. 2. 2017	9.30-11.00	Brusel	Soňa Pallayová,,  

		IGLO INCO	
21. 2. 2017	9.00-16.30	Brusel	Soňa Pallayová, 		IGLO OPEN Special	
24. 2. 2017	15.00-17.00	Brusel	Soňa Pallayová, SLORD		Spreading Excellence and Widening Participation in the FP9	
28. 2. 2017	16.30-20.30	Brusel	Soňa Pallayová, 		European Industry Day	

Stretnutia a rokovania
Február  2017	
6Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
13. 2.2017	9.30-11.00	SLORD	Soňa Pallayová, 	Lenka Martinková
CZELO	Fungovanie SLORD a IGLO Group	Stazistka z českej kancelárie sa zaujímala o činnosť IGLO skupiny a takisto aj o fungovanie styčných kancelárii, hovorili sme o spoločných akciách, ktoré pripravujeme spolu s českou kanceláriou resp. s V4 kanceláriami.	
a2. 2.2017	16.00-19.30	SZ SR	Soňa Pallayová, 	Dušan Šándor	Spolupráca EK a SLORD	S diplomatom SZ SR na oddelenie školstva, som sa rozprávala o možnej spolupráci v nasledujúcom období, keďže začne pracovať v Európskej komisii v oblasti výskumu a vývoja. Výmena informácii je zárukou dobrej spolupráce.	
10.2.2017	15.00-17.30	SLORD	Soňa Pallayová, Terézia Lesayová	Andrej Kurucz	Fungovanie SLORD	S Andrejom Kuruczom sme sa stretli v SLORD, kde sme rozprávali o fungovaní nasej kancelárie dosť detailne, nakoľko pán Kurucz ma záujem pracovať v SLORD. 	
23.2.2017	11.30-13.30	EK	Soňa Pallayová, 	Matej Hudec 	H2020	Matej Hudec, vedúci oddelenia poľnohospodárskej politiky na SZ SR sa zaujímalo naše aktivity a hlavne možnosti sprostredkovania pomoci Národnému lesníckemu centru, ktoré sa aktívne zapojilo do Horizontu 2020.	
28.2. 2017	14,00-15.00	EK	Soňa Pallayová,	Mario Schrenkel	H2020	S pánom Schrenkelom ako novým generálnym riaditeľom Národného poľnohospodárskeho a potravinárske centra som sa stretla v Bruseli. Zaujímal sa o možnosti spolupráce v oblasti, ktorú zastupuje a rozprávali sme aj o novom pracovnom programe H 2020 na obdobie 2018-2020.	

5.	Odporúčané závery: 
Je potrebné sa zapájať aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je nevyhnutné  pokračovať  v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je dôležité  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je veľmi užitočné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
 Aj po predsedníctve Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Je potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 10. 3 .2017
								
Správu schválil:  prof. RNDr. Ján TURŇA, CSc., generálny riaditeľ  ......................................